Ingeniariak-Deustu estropada

Ingeniariak-Deustu estropada urtero Bilboko itsasadarrean jokatzen duten arraun lehiaketa da. Lehendabizikoz 1981ean egin zuten EHUko Bilboko Ingeniarien Goi Eskolak Deustuko Unibertsitateari erronka bota zionean.

Ingalaterran usadio handia duen eta urtero ospatu ohi den Oxford-Cambridge estropadaren antzekoa da.

Ezaugarriak 
Unibertsitate mailako arraun-proba da, eserleku mugikorrean egiten dena, zortzi arraunlari eta lemazaina dituen olinpiar outrigger mailan hain zuzen ere. Lasterketa hau filosofia amateur hutsez jaio zen, izan ere, txapeldunak ez du saririk jasotzen (irabazleak Bilboko Cafe Iruñan dagoen zilarrezko erretilu batean grabatzen du bere izena), hala ere, ikasketa-zentroen arteko lehia handia da eta parte-hartzaileak, ikasleak ez ezik, gehienetan arraunlari profesionalak ere badira.

Deustu kolore gorri tradizionalaz aritzen da eta ontziak "Tomatera" izena du. Ingeniariak aldiz urdinez aritzen dira eta ontziak "Tuerkalari" izena du.

Ibilbidea 
Estropada Ibaizabal ibaiaren itsasadarrean egiten da, Erandiotik Bilboko udaletxeraino, lau itsas miliatan zehar (7.408 metro). Salbuespenez eta bakarrik estropada honetarako Bilboko Udalak Deustuko zubia zabaltzen du, hirian kirol proba honek tradizio handia duelako.

Palmaresa 

 (R) Errekorra, ibilbide murriztua izan zuen 1991ko ekitaldia kontutan hartu gabe.
 ¹ 2015ean Ingeniariek Deusto abordatu zuten eta deskalifikatuak izan zirenez Deustu izan zen garailea. Dena dela 2016an oraindik ere auzitan jarraitzen du ekitaldi honek.

Garaipenak 
{| border="0" width="100%" cellspacing="0" cellpadding="0"
|- valign="top"
|

Estatistikak

Denborak 
 Errekorra: Deustu (2016), 22:14
 Diferentziak:
 Txikiena: Deustu (1986), bi metroren aldea.
 Handiena: Ingeniariak (1993), 2 min 21 seg.
 Denborak:
 25 minututik behera lehenengoa: Ingeniariak (1988)
 24 minututik behera lehenengoa: Deustu (1992)
 23 minututik behera lehenengoa: Ingeniariak (2014)

Garaipenak 
 Garaipenak jarraian:
 Deustu (7), 1981-1987
 Ingeniariak (5), 1993-1997

Arraunlariak 
 Tripulazioak:
 Gazteena: Ingeniariak (1990), batazbeste 19 urte eta 5 hilabete
 Adintsuena: Deustu (2011), 31 urte eta 8 hilabete
 Arraunlariak:
 Partehartzeak:
 Osertz Alday (Deusto), 15
 Azael Rodríguez (Deusto), 11
 Lehenengo emakumea: Idoia Korta (Deusto, 1994)

Erreferentziak

Ikus gainera 
 Oxford-Cambridge estropada

Kanpo estekak 
  Webgune ofiziala

Bilboko kirola
Bizkaiko traineru-estropadak
Deustuko Unibertsitatea